سومر

سومر هي اقدم حضارة معروفة، كانت ف لمنطقة تاريخية د جنوب بلاد الرافدين (دابا جنوب وسط لعراق)، و بانت ف لعصر د لحجري ونحاس و لعصر د لبرونز ما بين لالفية سادسة و لخامسة قبل لميلاد. بحالها بحال عيلام لي قريبة ليها، سومر هي وحدة من مهود لحضارة، ما مصر لقديمة، و حضارة واد السند، و حضارة ايرليݣانݣ ديال لواد صّفر و كارال-سوبي، و ميزوامريكا. لعايشين ف لوديان ديال دجلة و لفرات، لفلاحة د السومريين زرعو وفرة ديال لحبوب و محاصيل خرى، ولفايض لي كان عندهم خلاهم يبنيو مستوطنات حضرية. اقدم نصوص معروفة فلعالم جايا من لمدون سومرية اوروك و جمدة نصر، و كترجع لفترة ما بين ج. #تحويل – ج. 2500 ق. م، من بعد واحد لفترة ديال لكتابة لاولية لي كانت علاين ما بين ج. #تحويل – ج. 2500 ق. م. تسمية. مصطلح "سومر" (#تحويل ) جاي من سمية لي عطاو لاكاديين ل "سومريين"، السكان لقدام ديال جنوب بلاد الرافدين لي ما كانوش كايهضرو بلوغات سامية. ف لكتابات ديالهم، سومريين كانو كيسميو بلادهم "كنكير"، "بلاد السادا النوبالا" (#تحويل )، لوغتهم "ايميكير" (#تحويل ولا #تحويل لاصل ديال سومريين ما معروفش، ولاكين سكان سومر كانو كيعيطو على راسهم "صحاب ريوس لكحلين" ولا "شعب لكحل راس" (#تحويل، ولا #تحويل، ، صوتيا /saŋ ɡi ɡa/، #تحويل "راس" + "كحل" + علامة نسبية). بحبدال، لمليك لسومري شولكي وصف راسو بلي هو "ملك لاركان الربعة، راعي د شعب لكحل راس". لاكاديين حتى هوما كانو كيسميو سومريين "شعب لكحل راس"، ولا #تحويل، ب لوغة لاكادية سامية. لاكاديين، الشعب لي كايهضر بالسامية شرقية و لي من بعد ستاعمرو دويلات لمدون سومرية، هوما لي عطاو لسومر سميتها تاريخية الرئيسية، ولكن تطور صوتي ديال مصطلح #تحويل ما واضحش. لعبرية #تحويل، لمصرية لقديمة #تحويل، و لحيتية #تحويل، كولها كتشير لجنوب بلاد لرافدين، و تقدر تكون نسخ غربية ديال "سومر". لاصول. غالبية لمؤرخين قتارحو بلي سومر تستوطنات بشكل دايم لمرة اللولة ما بين ج. #تحويل و ج. #تحويل من عند شعب من غرب اسيا كان كايهضر السومرية (كيستدلو على هادشي بسميات لمدون، لويدان، لمهن لاساسية، الخ)، و هي لغة معزولة الصاقية ماشي سامية و ماشي هندية-اوروپية. وحدين خرين قتارحو بلي السومريين كانو شعب من شمال افريقيا هاجرو من الصحرا الخضرا للشرق الاوسط و كانو مسؤولين على نشر لفلاحة فالشرق الاوسط. ولكن، لادلة لمضادة كتقول بقوة بلي لفلاحة للولة بدات فلهلال لخصيب. وخا ما كايهضروش على السومريين بالتحديد، لازاريديس و اخرين (2016) قتارحو اصل جزئي من شمال افريقيا لبعض التقافات قبل-السامية ف الشرق لاوسط، خصوصا النطوفيين، من بعدما فحصو لجينومات ديال مالين التقافة النطوفية و ما قبل لفخار فلعصر لحجري لعصري. التحليل لقياسي لقلقولة حتى هو بين واحد تقارب بين النطوفيين و سكان شمال افريقيا لقدام. شي عولاما كيربطو السومريين بلحوريين و لاورارتيين، و كيقتارحو القوقاز كموطن اصلي ليهم. هاد لفرضية ماشي مقبولة بشكل عام. بناءً على لاشارات لدلمون باعتبارها "لمدينة لام لارض سومر" فالاساطير و لادب لسومري، عولاما اخرين قتارحو امكانية بلي يكون اصل السومريين من دلمون، لي كان كيتفترض بلي جزيرة لبحرين فاللخليج لفارسي. ف لاساطير السومرية، دلمون تدكرات ايضا كموطن لارباب بحال انكي. مكانة دلمون كموطن اجداد السومريين ما تاكداتش، ولكن لعولاما لاتار لقاو ادلة على لحضارة ف لبحرين، وهي وجود اقراص مدوّرة على لپاطيرن لميزوپوطامي. شعب ما قبل تاريخي عاش ف لمنطقة قبل السومريين تسمى "لفراتيين لاوليين" ولا "لعبيديين"، و كيتفترض انهم تطورو من حضارة سامراء ديال شمال بلاد لرافدين. لعبيديين، وخا السومريين عمرهم جبدوهم، كيعتبروهم لعولاما د ليوم اول قوة حضارية ف سومر. هوما لي جففو لمستنقعات باش يديرو زراعة، و طورو تجارة، و اسسو صناعات، منها نسيج، و صناعة لجلد، و لخدمة د لمعادن، و لبني ب لحجر، و لفخار. بعض لعولاما كيعارضو فكرة وجود لغة فراتية اولية ولا لغة تحتية وحدة؛ كيعتقدو بلي للغة السومرية يمكن كانت ف لاصل هي لغة صيد و صيد لحوت لي كانو عايشين ف لمستنقعات و منطقة لساحل لشرقي ديال لجزيرة لعربية و كانو جزء من تقافة لادوات لوجهين لعربية. يوريس زارينس كيعتقد بلي السومريين كانو عايشين على طول ساحل شرق الجزيرة العربية، لي هي دابا منطقة لخليج لفارسي، قبلما تغرق بالما ف لخر ديال لعصر لجليدي للخر. لحضارة السومرية تشكلات ف فترة اوروك (لالفية الرابعة ق. م)، و ستامرات ف فترة جمدة نصر و فترات لسلالات لمبكرة. لمدينة السومرية اريدو، على ساحل لخليج لفارسي، كتعتابر وحدة من اقدم لمدون، فين يمكن تخلطو تلاتة ديال التقافات مختالفة: تقافة لفلاحة لعبيديين، لي كانو عايشين ف ديور ديال طوب و كيمارسو لري؛ تقافة لرعاة الساميين لبدو لمتنقلين لي كانو عايشين ف خيام كحلة و كيتبعو لقطعان ديال لغنم و لمعيز؛ و تقافة صيادة لحوت، لي كانو عايشين ف كوخ ديال لقصب ف لمستنقعات، و لي يمكن كانو هوما جدود السومريين. السجلات التاريخية لموتوقة كتبدا مع اين مي باراكي سي (فجر لسلالات لاول). السومريين بداو كيفقدو سيطرة ديالهم شوية بشوية لصالح دول سامية من شمال لغرب. سومر تخضعات من عند لملوك لي كايهضرو بالسامية ديال لامبراطورية لاكادية جوايه 2270 ق. م (التسلسل الزمني لقصير)، ولكن السومرية بقات لغة مقدسة. لحكم السومري لاصلي رجع علاين لواحد لقرن ف سلالة اور التالتة علاين ف 2100–2000 ق. م، ولكن اللغة لاكادية حتى هي بقات كتستعمل ل شي وقت. لاكتشاف لاركيولوجي. لسومريين كانو مجهولين تماما ف لفترة لمبكرة ديال لعلم لاتار لعصري. جول اوبرت كان هو اول عالم نشر كلمة سومر ف واحد لمحاضرة نهار 17 يناير 1869. اول حفريات كبيرة للمدون السومرية كانت ف 1877 ف جيرسو على يد لعالم لاتار لفرانساوي ارنست دي سارزيك، و ف 1889 ف نفر على يد جون بونيت بيترز من جامعة بنسيلفانيا ما بين 1889 و 1900، و ف شروباك على يد لعالم لاتار لالماني روبرت كولدوي ف 1902–1903. لمنشورات الرئيسية على هاد لاكتشافات كانت ""Decouvertes en Chaldée par Ernest de Sarzec" ديال ليون هيزي ف 1884، و "Les Inscriptions de Sumer et d'Akkad" ديال فرانسوا تورو دانجان ف 1905، و "Grundzüge der sumerischen Grammatik"" على لقواعد السومرية ديال ارنو بويبل ف 1923. دويلات لمدون ف بلاد لرافدين. لمعلومات كثر: ليستة مدون الشرق الادنى القديم و جغرافية بلاد الرافدين ف تواخر لالفية الرابعة قبل لميلاد، سومر كانت مقسمة ل بزاف ديال دويلات لمدون مستقلة، لي كانو مفروقين بقنوات و حجرات ديال لحدود. كل وحدة كانت ممركزة على معبد مخصص للاله ولا لالاهة راعية ديال لمدينة و كان كيحكمها حاكم كاهن (انسي) ولا ملك (لوغال) لي كان مرتابط بشكل وتيق بطقوس لمدينة لدينية. لائحة ما كاملش ديال لمدون لي تقدر تكون تزارت، تفاعلات معاها، تجرات معاها، تغزات، تفتحات، تدمرات، تحتلات، تستعمرات من عند السومريين ولا كانت داخلة ف نطاق التاتير ديالهم (مرتبة من لجنوب للشمال): من غير ماري، لي جاية على بعد 330 كيلومتر (205 ميل) شمال-غرب اكد، ولكن لي مدكورة ف ليستة لملوك على بلي مارسات لملكية ف فترة فجر لسلالات لتانية، و ناݣار، لي كانت مركز امامي، هاد لمدون كلها كاينة ف سهل دجلة و لفرات لفيضي، جنوب بغداد ف لي هي دابا محافضات بابل، ديالى، واسط، دي قار، لبصرة، لمتنى و لقادسية ف لعراق. تاريخ. دويلات لمدون السومرية طلعات للقوة ف فترات لعبيد و اوروك لما قبل التاريخ. التاريخ لمكتوب ديال سومر كيرجع للقرن 27 قبل لميلاد و قبل، ولكن السجل التاريخي كيبقى غامض حتى لفترة فجر لسلالات لتالتة، جوايه لقرن 23 ق. م، ملي لغة السجلات لمكتوبة ولات ساهلة تكتاشف، و هادشي لي خلا لعولاما لاتار يقدرو يقراو السجلات و لنقوش لمعاصرة. الامبراطورية الاكدية كانت هي اول دولة نجحات توحد اجزاء كبيرة من بلاد لرافدين ف لقرن 23 ق. م. من بعد الفترة الكوتية، مملكة اور لتالتة وحدات بشكل مشابه اجزاء من شمال و جنوب بلاد لرافدين. و سلات مع لغزوات ديال لاموريين ف بداية لالفية لتانية قبل لميلاد. "سلالة ايسن" لامورية صمدات حتى لجوايه ج. #تحويل، ملي توحدات بلاد لرافدين تحت لحكم لبابلي. – ج. 5000 ق. م – ج. 4100 ق. م – ج. 3300 ق. م – ج. 3100 ق. م – ج. 3300 ق. م – ج. 3100 ق. م – ج. 3000 ق. م – ج. 2900 ق. م – ج. 2900 ق. م – ج. 2700 ق. م – ج. 2334 ق. م – ج. 2800 ق. م – ج. 2600 ق. م – ج. 2500 ق. م – ج. 2334 ق. م – ج. 2200 ق. م – ج. 2154 ق. م – ج. 2100 ق. م – ج. 2119 ق. م – ج. 2000 ق. م – ج. 2004 ق. م – ج. 1750 ق. م – ج. 1736 ق. م – ج. 1650 ق. م – ج. 1475 ق. م فترة لعبيد. فترة لعبيد كتميز بواحد لاسلوب فريد من لفخار لمطلي لجيد لي نتاشر فكامل بلاد لرافدين و لخليج لفارسي. اقدم دليل على لاستيطان جاي من تل العويلي، ولكن حيت لضروف لبيئية ف جنوب بلاد لرافدين كانت مناسبة للسكن لبشري قبل فترة لعبيد بوقت طويل، فمن لمحتمل بلي تكون كاينة مواقع اقدم ولكن مزال ما تلاقاتش. كيبان بلي هاد التقافة جات من حضارة سامراء من شمال بلاد لرافدين. ما معروفش واش هادو كانو هوما السومريين بصح لي كيتعرفو بتقافة اوروك لي جات من بعد. لقصة ديال انتقال هدايا لحضارة ("مي") ل انانا، الاهة اوروك و لحب و لحرب، من عند انكي، رب لحكمة و لاله الرئيسي ف اريدو، تقدر تعكس لانتقال من اريدو ل اوروك. فترة اوروك. لانتقال لاركيولوجي من فترة لعبيد لفترة اوروك كتميز بواحد لتحول تدريجي من لفخار لمطلي لي كيتصنع محليا على رويضة بطيئة لمجموعة كبيرة ومتنوعة من لفخار لي ما مطليش و لي كيتصنع بكميات كبيرة من عند متخصصين على روايض سريعة. فترة اوروك هي استمرار و امتداد لفترة لعبيد و لفخار هو لتغيير الرئيسي لي كيبان. مع لوقت ديال فترة اوروك، جوايه 4100–2900 ق. م بالتقدير، حجم لبضايع لتجارية لي كانت كتنقل عبر لقنوات و لويدان ديال جنوب بلاد لرافدين سهل لضهور ديال بزاف ديال لمدون لكبيرة، لطبقية، و لي ممركزة على لمعابد، و لي كان سكانها كيفوتو 10، 000 واحد، و كانت فيها ادارات مركزية كتخدم عمال متخصصين. من لمؤكد علاين بلي خلال فترة اوروك بدات لمدون السومرية كتستعمل لعبيد لي كانو كيتشدو من لمناطق لجبلية، و كاينة ادلة كتيرة على وجود عبيد ماسورين خدامين فاقدم لنصوص. لقطع لاترية، و حتى لمستعمرات ديال هاد لحضارة ديال اوروك تلاقات ف منطقة واسعة—من جبال طوروس ف تركيا، ل لبحر لمتوسط ف لغرب، و حتى لغرب ايران ف لشرق. :2–3 حضارة فترة اوروك، لي نشروها تجار و مستعمرين سومريين، بحال لي تلاقات ف تل براك، كان عندها تاتير على ݣاع لشعوب لمجاورة، لي طورت تدريجيا اقتصاداتها و تقافاتها الخاصة لي كتشابهها و كتنافسها. لمدون ديال سومر ما قدراتش تحافض على مستعمرات بعيدة و طويلة لمسافة بالقوة لعسكرية. #تحويل لمدون السومرية ف فترة اوروك كانت غالبا تيوقراطية و كان كيراسها على لارجح ملك-كاهن ("انسي")، بمساعدة مجلس من لكبار ف لسن، فيه رجال و عيالات. من لممكن جدا بلي يكون مجمع لارباب لسومري لي جا من بعد مبني على هاد لهيكل لسياسي. كان دليل قليل على لحرب لمنضمة ولا لعساكريا لمحترفين ف فترة اوروك، و لمدون كانت عموما بلا اسوار. ف هاد لفترة ولات اوروك اكتر مدينة متحضرة فلعالم، و فات عدد سكانها لمرة اللولة 50، 000 نسمة. ليستة لملوك السومريين لقديمة كتضمن لسلالات لمبكرة ديال عدة مدون بارزة من هاد لفترة. لاول مجموعة ديال لسميات ف لائحة هي لملوك لي كيتقال انهم حكمو قبلما يوقع فيضان كبير. هاد لسميات لمبكرة تقدر تكون خيالية، و فيها شي شخصيات اسطورية و خرافية، بحال الوليم و دوموزيد. لخر ديال فترة اوروك تزامن مع تدبدب بيورا، لي هي فترة جفاف من جوايه 3200–2900 ق. م و لي علنات نهاية فترة مناخية طويلة رطبة و دافئة من جوايه 9000 ل 5000 عام، لي كتسمى الحد الاقصى للحرارة ف الهولوسين. فترة فجر لسلالات. فترة لسلالات كتبدا جوايه 2900 ق. م و كانت مرتابطة بتحول من مؤسسة لمعبد لي كان كيراسها مجلس لكبار ف لسن بقيادة "ان" كاهن (راجل الا كان لمعبد ديال الاهة، ولا مرا الا كان كيراسو رب راجل) لواحد لوغال (لو = راجل، غال = كبير) لي علماني كتر و كتضمن شخصيات ابوية اسطورية بحال دوموزيد، ولوغال باندا و ݣيلݣاميش—لي حكمو قبل ما يبدا السجل التاريخي ف 2900 ق. م، ملي لكتابة لمقطعية لي دابا تفكات بدات كتطور من لرموز لتصويرية للولة. لمركز ديال التقافة السومرية بقى ف جنوب بلاد لرافدين، وخا لحكام بداو كيتوسعوا ف لمناطق لمجاورة، و لمجموعات السامية لمجاورة تبنات بزاف من التقافة السومرية لتقافتها. اقدم ملك من لسلالات ف ليستة لملوك السومريين لي سميتو معروفة من اي مصدر اسطوري اخر هو ايتانا، لملك 13 ديال سلالة كيش للولة. اقدم ملك تاكد وجودو من خلال لادلة لاركيولوجية هو اين مي باراكي سي ديال كيش (فجر لسلالات لاول)، لي سميتو مدكورة ف "ملحمة ݣيلݣاميش"—وهادشي كيوحي بلي ݣيلݣاميش براسو يمكن كان ملك تاريخي لاوروك. كيفما كتبين "ملحمة ݣيلݣاميش"، هاد لفترة كانت مرتابطة بزيادة لحروب. لمدون ولات محوطة باسوار، و كبرات ف لحجم ديالها مع ختفاء لقرايا لي ما محمياش ف جنوب بلاد لرافدين. كل من ݣيلݣاميش و واحد من لي كانو قبلو، انمركار، منسوب ليهم انهم بناو اسوار اوروك. سلالة لجش للولة. سلالة لجش (جوايه 2500–2270 ق. م)، وخا ما مدكورة ف ليستة لملوك، موتقة مزيان من خلال عدة اتار مهمة و بزاف ديال لاكتشافات لاركيولوجية. وخا كانت قصيرة، وحدة من اول لامبراطوريات لمعروفة ف التاريخ كانت ديال اياناتوم ديال لجش، لي ضم علاين ݣاع سومر، بما فيها كيش، اوروك، اور، و لارسا، و خضع مدينة-دولة اوما، لعدو لدود ديال لجش، لدفع لجزية. زيادة على لهادشي، لمملكة ديالو وصلات لاجزاء من عيلام و على طول لخليج لفارسي. كيبان بلي ستعمل رعب كسياسة. لوحة النسور ديال اياناتوم كتبين نسور كينقبو ف لريوس لمقطعة و اجزاء خرى من لجتت ديال عديانو. لامبراطورية ديالو طاحت بعد وقت قصير من موتو. من بعد، لوغال زاغيسي، لملك-لكاهن ديال اوما، طيح ب لاسبقية ديال سلالة لجش ف لمنطقة، و من بعد فتح اوروك، و جعلها عاصمة ديالو، و دّاعى امبراطورية كتمتد من لخليج لفارسي حتى للبحر لمتوسط. كان هو اخر ملك سومري عرقيا قبل سرجون الاكدي. لامبراطورية لاكادية. لامبراطورية لاكادية كترجع ل جوايه ج. #تحويل –2154 ق. م، لي اسسها صارݣون لاكادي. اللغة لاكادية لسامية لشرقية توتقات لمرة اللولة ف السميات لخاصة ديال ملوك كيش جوايه ج. #تحويل، لي تحفضات ف الليستات د لملوك لي جات من بعد. كاينين نصوص مكتوبين كاملين بالاكادية لقديمة كايرجعو ل جوايه ج. #تحويل. تخدام لاكادية لقديمة كان ف لقمة ديالو ف فترة حكم صارݣون لاكادي (ج. #تحويل –2279 ق. م)، ولكن حتى ديك ساعة كانت اغلب لالواح لادارية باقا كتكتب ب السومارية، لي هي اللوغة لي كانو كيستعملوها لكتاب. ݣيلب و ويستنهولز كيميزو بين تلاتة ديال لمراحل ديال لاكادية لقديمة: مرحلة ما قبل-لصارݣونية، مرحلة لامبراطورية لاكادية، و مرحلة اور التالتة لي تبعاتها. لاكادية و السومرية تعايشو كـ لوغات دارجة ل واحد الف عام علاين، ولكن ف جوايه 1800 ق. م، السومرية ولات لغة ادبية كتر، كيعرفوها غا لعولاما و لكتاب. توركيلد جاكوبسن قال بلي كاين انقطاع قليل ف لاستمرارية التاريخية بين لفترات قبل و بعد سرجون، و بلي تركيز كبير تعطى لتصور صراع "سامي ضد سومري". من لمؤكد بلي لاكادية تفرضات حتى هي لواحد لوقت قصير على لاجزاء لمجاورة من عيلام لي كانت تفتحات من قبل، من عند سرجون. لفترة لݣوتية. جوايه 2193–2119 ق. م (لتسلسل لزمني لمتوسط) سلالة لجش لتانية. ج. #تحويل –2110 ق. م (لتسلسل لزمني لمتوسط) من بعدما طاحت لامبراطورية لاكادية على يد لݣوتيين، واحد لحاكم سومري اصلي اخر، كوديا ديال لجش، طلع ف لمكانة لمحلية و كمل لممارسات ديال لملوك لسرجونيين ف لادعاء ديالهم للالوهية. سلالة لجش لي قبل، كوديا و لدرية ديالو حتى هوما شجعو تطور لفني و خلاو عدد كبير من لقطع لاركيولوجية. فترة اور لتالتة. من بعد، سلالة اور لتالتة تحت حكم اور نمو و شولكي (جوايه 2112–2004 ق. م، لتسلسل لزمني لمتوسط)، لي قوتها وصلات حتى لجنوب اشور، تسمات بغلط ف لماضي "نوضة سومرية". ديجا، لمنطقة كانت ولات سامية كتر من سومرية، مع عودة ضهور الساميين لي كايهضرو لاكادية ف اشور و بلايص خرى، و تدفق موجات ديال لمارتو الساميين (اموريون)، لي اسسو بزاف ديال لقوى لمحلية لمتنافسة ف لجنوب، منها ايسن، لارسا، اشنونة و من بعد، بابل. لخرين من هادو هما لي سيطرو لفترة قصيرة على جنوب بلاد لرافدين كالامبراطورية البابلية، تماما كيفما دارت الامبراطورية الاشورية القديمة ف لشمال من تواخر لقرن 21 ق. م. للغة السومرية ستامرات كلغة كهنوتية كتقرى ف لمدارس ف بابل و اشور، بحال كيفاش كانت كتستعمل لاتينية ف لعصور لوسطى، لطول لمدة لي كانت كتستعمل فيها لكتابة لمسمارية. سقوط و انتقال. هاد لفترة عموما كيتعتابر بلي كتزامن مع تحول كبير ف لسكان من جنوب بلاد لرافدين لجهة لشمال. من ناحية لبيئة، لانتاجية لفلاحية ديال لاراضي السومرية كانت كتضرر بسباب رتفاع لملوحة. ملوحة لتربة ف هاد لمنطقة كانت معروفة من شحال هادي على بلي مشكل كبير. لاراضي لمروية لي تصريف لما فيها ناقص، ف مناخ جاف مع مستويات عالية من لتبخر، ادت لتراكم لاملاح لمدابة ف لتربة، و فاللخر نقصات لمحاصيل لفلاحية بشكل كبير. خلال لمراحل لاكادية و اور لتالتة، كان واحد لتحول من زراعة لقمح لزراعة لشعير لي كيتحمل لملوحة كتر، ولكن هادشي ما كانش كافي، و خلال لفترة من 2100 ق. م ل 1700 ق. م، كيتقدر بلي عدد لسكان ف هاد لمنطقة نقص بقرابة تلاتة ديال لخماس. هادشي خربق توازن لقوى ف لمنطقة بشكل كبير، و ضعف لمناطق لي كانت كتتهضر فيها السومرية، و قوى بالمقارنة لمناطق لي كانت لاكادية هي للغة الرئيسية فيها. من ديك ساعة، السومرية بقات غا لغة ادبية و طقوسية، بحال لمكانة لي كانت شاداها لاتينية ف اوروپا لعصور لوسطى. من بعد غزو عيلامي و نهب اور ف فترة حكم ابي سين (جوايه 2028–2004 ق. م)، #تحويل سومر ولات تحت لحكم لاموري (لي كيتعتابر بلي دخل العصر البرونزي الاوسط). الدول لامورية لمستقلة من لقرن 20 للقرن 18 تلخصات ف "سلالة ايسن" ف ليستة لملوك السومريين، و سلات مع صعود بابل تحت حكم حمورابي جوايه 1800 ق. م. لحكام لي جاو من بعد و سيطرو على اشور و بابل كانو مرة مرة كياخدو للقب لسرجوني لقديم "ملك سومر و اكد"، بحال توكولتي نينورتا اللول ديال اشور من بعد جوايه 1225 ق. م. سكان. اوروك، وحدة من اكبر لمدون ف سومر، كيتقدر عدد سكانها بين 50، 000 و 80، 000 نسمة ف وقت لقمة ديالها. الا خدنا بعين لاعتبار لمدون لخرة ف سومر، و لعدد لكبير ديال لسكان لفلاحيين، تقدير تقريبي لسكان سومر يقدر يكون بين 0. 8 مليون و 1. 5 مليون. سكان العالم ف داك لوقت كانو كيتقدر ب 27 مليون. لسومريين كانو كايهضرو لغة معزولة. عدد من لعولاما للغة قالو انهم قدرو يلقاو لغة تحتية تصنيفها ما معروفش تحت السومرية، حيت سميات ديال شي مدون رئيسية ف سومر ماشي سومرية، و هادشي كيبين تاتيرات ديال سكان كانو قبل منهم. ولكن، السجل لاركيولوجي كيبين استمرارية تقافية واضحة بلا انقطاع من لوقت ديال لمستوطنات لمبكرة ديال فترة العبيد (5300–4700 ق. م C-14) ف جنوب بلاد لرافدين. لشعب لسومري لي ستاقر هنا، فلح لاراضي ف هاد لمنطقة لي ولات خصبة بفضل لطمي لي كيترسب من دجلة و لفرات. شي عولاما اتار تكهنو بلي لمتحدتين لاصليين بلسومرية لقديمة يمكن كانو فلاحين، لي نزلو من شمال بلاد لرافدين من بعدما طورو لفلاحة لمروية تما. لفخار ديال فترة لعبيد ف جنوب بلاد لرافدين تربط، على طريق فخار چوغا مامي لانتقالي، بلفخار ديال تقافة حضارة سامراء (جوايه 5700–4900 ق. م C-14) ف لشمال، لي كانو هوما لولين لي مارسو شكل بدائي من لفلاحة لمروية على طول واد دجلة لوسطاني و روافدو. هاد لارتباط كيبان بوضوح ف تل العويلي حدا لارسا، لي حفروه لفرانساويين ف لتمانينات، فين تمنية ديال لمستويات عطات فخار ما قبل-لعبيد كيشبه لفخار لسامرائي. على حساب هاد لنضرية، لشعوب لفلاحية نتاشرات لجنوب بلاد لرافدين حيت طورو تنضيم اجتماعي ممركز على لمعبد باش يحركو لعمالة و تكنولوجيا للتحكم ف لما، و هادشي لي خلاهم يقدرو يعيشو و يزدهرو ف بيئة صعيبة. #تحويل وحدين خرين قتارحو استمرارية السومريين، من تقاليد صيادة لحوت و لقناصة لاصليين، لي مرتابطة بالمجموعات ديال لادوات لوجهين لي تلاقات ف لساحل لعربي. يوريس زارينس كيعتقد بلي السومريين يمكن كانو هوما ناس لي عايشين ف منطقة لخليج لفارسي قبل ما تغرق بالما ف لخر ديال لعصر لجليدي للخر. #تحويل تقافة. لحياة لاجتماعية و لاسرية. ف لفترة السومرية لمبكرة، الرموز التصويرية لبدائية كتوحي بلي: كاينة ادلة كتيرة على لموسيقى السومرية. كانو كيتعزفو لقيتارات و لفلوتات، و من بين اشهر لامتلة كاينة قيتارات اور. التقافة السومرية كانت دكورية و طبقية. قانون اور-نمو، لي هو اقدم تقنين تكتشف لحد لان، و كيرجع لاور لتالتة، كيكشف على لمحة من لهيكل لاجتماعي ف لقانون لسومري لمعطل. تحت "لو-غال" ("لراجل لكبير" ولا لملك)، ݣاع افراد لمجتمع كانو كينتاميو لوحدة من جوج طبقات اساسية: "لو" ولا لشخص لحر، و لعبد (دكر، "اراد"؛ انتى "ݣيمي"). لولد ديال "لو" كان كيتسمى "دومو-نيتا" حتى كيتزوج. لمرا ("مونوس") كانت كدوز من كونها بنت ("دومو-مي")، لزوجة ("دام")، و من بعد الا عاشت كتر من راجلها، هجالة ("نوماسو") و ديك ساعة كان ممكن ليها تزوج راجل اخر من نفس لقبيلة. #تحويل ف بدايات سومر، لعيالات لعبو دور عام مهم ككاهنات. كانو يقدرو يملكو ممتلكات، يديرو تجارة و حقوقهم كانت محمية من عند لمحاكم. لولاد و لبنات كانو كيورتو لممتلكات بالتساوي. مكانة لعيالات تدهورات ف لقرون لي بعد 2300 ق. م. لحق ديالهم ف تصرف ف ممتلكاتهم تحدد، و لارباب لانتوية حتى هي فقدات لاهمية لي كانت عندها. لنقوش لي كتوصف لاصلاحات ديال لملك اوروكاجينا ديال لجش (جوايه 2350 ق. م) كتقول بلي لغى لعادة لقديمة ديال تعدد الازواج ف بلادو، و فرض بلي لمرا لي كتزوج بزاف ديال رجال ترجم بالحجر لي مكتوبة عليه لجريمة ديالها. زواجات كانو غالبا كيرتبوهم لوالدين ديال لعروسة و لعريس؛ :78 لخطوبات كانت كتكمل عادة بموافقة على عقود مكتوبة على الواح طينية. :78 هاد زواجات كانت كتولي قانونية بمجرد ما لعريس كيعطي هدية لعروسة لباها. :78 واحد لمتل سومري كيوصف لزواج لمتالي و لسعيد، على لسان راجل، لي كيفتخر بلي مراتو ولدات ليه تمنية ديال لولاد و مزال باغية تمارس لجنس. لسومريين كانو كيعتابرو بلي من لمرغوب فيه بلي لعيالات يكونو مزال عدراوات وقت لزواج، :100–101 ولكن ما كانوش كيتوقعو نفس لشي من رجال، :102–103 وخا واحد لكتاب كيعتابر بلي لجنس قبل لزواج بصفة عامة ما كانش مشجع. لا السومرية و لا لاكادية ما فيهمش كلمة كتعادل تماما لكلمة النݣليزية 'virginity'، و لمفهوم كان كيتعبر عليه بشكل وصفي، متلا كـ "a/é-nu-gi4-a" (سومرية)/"la naqbat" (اكادية) 'ما تفتحاتش'، ولا "giš nunzua"، 'عمرها عرفات قضيب'. :91–93 ما واضحش واش مصطلحات بحال "šišitu" فالنصوص لطبية لاكادية كتشير لغشاء لبكارة، ولكن كيبان بلي سلامة غشاء لبكارة كانت اقل اهمية ف تقييم عدرية لمرا مقارنة بالتقافات لي جات من بعد فالشرق لادنى. اغلب تقييمات لعدرية كانت كتعتامد على رواية لمرا نفسها. :91–92 من اقدم السجلات، السومريين كان عندهم مواقف متساهلة بزاف تجاه لجنس. لاخلاق لجنسية ديالهم ما كانتش كتحدد واش لفعل لجنسي كيتعتابر غير اخلاقي، بل واش كيخلي لشخص نجس طقوسيا. السومريين كانو كيعتقدو على نطاق واسع بلي لاستمناء كيعزز لقدرة لجنسية، عند رجال و لعيالات بجوج، و كانو كيمارسوه بزاف، بوحدهم و مع شركائهم. السومريين ما كانوش كيعتابرو لجنس لشرجي طابو حتى هو. لكاهنات "انتو" كان ممنوع عليهم يولدو و كانو كيمارسو لجنس لشرجي بزاف كوسيلة لتحديد النسل. #تحويل لدعارة كانت كاينة، ولكن ما واضحش واش لدعارة لمقدسة كانت كاينة. :151 للغة و لكتابة. لمعلومات كثر: تاريخ الكتابة اهم لاكتشافات لاركيولوجية ف سومر هي عدد كبير من لالواح طينية لي مكتوبة بلكتابة لمسمارية. لكتابة السومرية كتعتابر علامة فارقة ف تطور لقدرة ديال لبشرية ماشي غا ف انشاء سجلات تاريخية ولكن حتى ف انشاء قطع ادبية، سوا على شكل ملاحم شعرية و قصص و لا على شكل صلوات و قوانين. وخا نضام لكتابة كان ف لول هيروغليفي كيستعمل ايديوغرام، لكتابة لمسمارية لمقطعية-لرمزية تبعاتو دغيا. #تحويل كانو كيستعملو قصب متلت ولا على شكل وتد باش يكتبو على طين رطب. بقات مجموعة كبيرة ديال مئات لالاف من لنصوص باللغة السومرية، منها رسايل شخصية و تجارية، وصولات، قوائم معجمية، قوانين، اناشيد، صلوات، قصص، و سجلات يومية. تلاقات مكتبات كاملة من لالواح طينية. لنقوش لاترية و لنصوص على حوايج مختالفة، بحال تماتيل ولا طوب، حتى هي شايعة بزاف. بزاف ديال لنصوص باقين ف نسخ متعددة حيت كانو كيتعاودو يتنسخو من عند لكتاب ف طور لتدريب. السومرية بقات هي لغة دين و قانون ف بلاد لرافدين وقت طويل من بعدما سيطرو لمتحدتين بالسامية. متال رئيسي على لكتابة لمسمارية هو قصيدة طويلة لي تكتشفات ف اطلال اوروك. "ملحمة ݣيلݣاميش" تكتبات بلكتابة لمسمارية السومرية لمعيارية. كتحكي على ملك من فترة فجر لسلالات لتانية سميتو ݣيلݣاميش ولا "بيلݣاميش" بلسومرية. لقصة كتروي لمغامرات لخيالية ديال ݣيلݣاميش و صاحبو، انكيدو. كانت مكتوبة على عدة الواح طينية و كيتعتقد بلي اقدم متال معروف باقي من لادب لخيالي. للغة السومرية كتعتابر عموما لغة معزولة ف لسانيات، حيت ما كتنتمي لتا عائلة لغوية معروفة. لاكادية، ف لمقابل، كتنتمي للفرع السامي من للغات لافرو-اسيوية. كانو بزاف ديال لمحاولات لفاشلة باش يربطو السومرية بعائلات لغوية خرى. هي لغة الصاقية. بمعنى اخر، لوحدات لمعنوية ("units of meaning") كيتجمعو باش يكونو كلمات، عكس للغات التحليلية فين لمورفيمات كيتجمعو غا باش يكونو جمل. شي كتاب قتارحو بلي يقدر يكون دليل على لغة تحتية ولا لغة مجاورة للميزات لجغرافية و لمختالف لحرف و لانشطة لفلاحية، لي كتسمى بسميات مختالفة لغة فراتية اولية ولا لغة دجلية اولية، ولكن هادشي كيعارضوه وحدين خرين. لفهم ديال لنصوص السومرية ليوم يقدر يكون صعيب. لاصعب هوما لنصوص للولة، لي فبزاف د لحالات ما كيعطيوش لهيكل لقواعدي لكامل ديال للغة و كيبان انهم كانو كيتستعملو ك"تدكير" لكتاب لي عارفين. لاكادية بدات كتعوض السومرية كلغة محكية شوية بشوية ف فترة تحول من لالفية لتالتة للتانية قبل لميلاد. السومرية ستامرات ف لاستعمال كلغة مقدسة، احتفالية، ادبية، و علمية ف بابل و اشور حتى للقرن لاول ميلادي. دين. لسومريين كانو كينسبو لارباب ديالهم كلشي لي كيخصهم و كانو كيبينو تواضع قدام لقوى لكونية، بحال موت و غضب رباني. :3–4 لدين لسومري كيبان بلي تاسس على جوج ديال لاساطير كونية منفصلة. للولة شافت لخلق كنتيجة لسلسلة ديال "زواجات مقدسة"، لي فيها مصالحة لاضداد، و لي تفترضات على بلي تجمع بين كائنات الاهية دكرية و انتوية، لي هما لارباب. هاد لپاطيرن بقى كياتر على لاساطير لميزوپوطامية لاقليمية. هكدا، ف اينوما اليش لاكادية لي جات من بعد، لخلق تشاف على بلي اتحاد ديال لما لحلو و لمالح، بين ابزو لدكر، و تيامات لانتى. لمنتوجات ديال داك لاتحاد، لحم و لحمو، "لطينيين"، كانو القاب كتعطى لحراس لبوابة ديال معبد اي-ابزو ديال انكي ف اريدو، اول مدينة سومرية. بشكل كيعكس لطريقة لي كيبانو بيها لجزر لطينية من ملاقية لما لحلو و لمالح ف لمصب ديال لفرات، فين لنهر كيحط لحمولة ديالو ديال لطمي، واحد لزواج لمقدس تاني من لمفترض بلي نتج عليه لخلق ديال انشار و كيشار، "محور لسما" (اولا لمِحور)، و "محور لارض"، لي كانو والدين بدورهم لانو (لسما) و كي (لارض). واحد لزواج لمقدس سومري مهم اخر كان بين كي، لي معروفة هنا بنينهورساج ولا "سيدة لجبال"، و انكي ديال اريدو، رب لما لحلو لي جاب لخضورية و لمراعي. ف مرحلة مبكرة، من بعد فجر التاريخ لمسجل، نفر، ف وسط بلاد لرافدين، عوضات اريدو ف لجنوب كمدينة لمعبد الرئيسية، لي لكهنة ديالها كانو كيمارسو هيمنة سياسية على دويلات لمدون لخرة. نفر حافضات على هاد لمكانة طوال لفترة السومرية. لارباب. لسومريين كانو كيامنو بتعدد لارباب لمجسمة ف تصويرة بنادم. ماكانتش مجموعة مشتركة ديال لارباب؛ كل دويلة-مدينة كان عندها رعاة ديالها، و معابد، و ملوك-كهنة. و مع دلك، هادو ماكانوش حصريين؛ لارباب ديال مدينة وحدة كانو كيتعترف بيهم فبلايص خرى. لمتحدتين بلسومرية كانو من بين اقدم لشعوب لي سجلو لمعتقدات ديالهم ف لكتابة، و كانو الهام رئيسي ف اساطير بلاد الرافدين، و دين، و تنجيم لي جاو من بعد. لسومريين كانو كيعبدو: هاد لارباب كانو كيكونو لمجمع الرئيسي، و زيادة على لهادشي كانو مئات ديال لارباب التانوية لخرة. لارباب السومريين كانو غالبا مرتابطين بمدون مختالفة، و اهميتهم لدينية كانت غالبا كتزيد و تنقص مع لقوة لسياسية ديال ديك لمدون. كان كيتقال بلي لارباب خلقو بنادم من طين باش يخدموهم. لمعابد كانت كتنضم لمشاريع لعمل لجماعية لي محتاجة لفلاحة لمروية. لمواطنين كان عليهم واجب لعمل للمعبد، واخا كانو يقدرو يتهربو منو بدفع لفضة. علم لكون. لسومريين كانو كيتصورو لارض كحقل مستطيل بربعة ديال لقنات. لحياة بعد لموت عند السومريين كانت فيها نزول لعالم سفلي كئيب باش يدوزو لابدية ف وجود بائس كاشباح (ݣيديم). لكون كان مقسم الربعة ديال لارباع: لعالم لمعروف ديالهم كان كيمتد من "لبحر لعلوي" ولا لساحل لمتوسطي، ل"لبحر لسفلي"، لخليج لفارسي و ارض ملوحا (غالبا وادي السند) و ماجان (عمان)، لي مشهورة بمعادنها ديال نحاس. لمعبد و تنضيم لمعبد. لزقورات (لمعابد السومرية) كل وحدة كان عندها سمية خاصة و كان فيها فناء امامي مع بركة مركزية للتطهير. لمعبد براسو كان فيه صحن مركزي مع ممرات على طول لجناب. بجنب لممرات كانو ديور لكهنة. فواحد لجهة كانت كاينة منصة و طبلة ديال طوب لتضحية بحيوانات و نباتات. لمخازن ديال لحبوب و لمستودعات كانو غالبا حدا لمعابد. من بعد وقت، السومريين بداو كيحطو لمعابد فوق بنايات مربعة متعددة لطبقات مبنية كسلسلة من لمصاطب طالعة، و هادشي لي عطى لاسلوب ديال زقورة. لممارسات لݣنايزية. كان كيتعتقد بلي ناس ملي كيموتو، كيكونو محبوسين ف عالم كئيب ديال ارشكيجال، لي لمملكة ديالها كانت محروسة ببوابات فيها وحوش مختالفة مصممة باش تمنع ناس يدخلو ولا يخرجو. لموتى كانو كيدفنو برا اسوار لمدينة ف مقابر فين تل صغير كان كيغطي لجتة، مع قرابين للوحوش و كمية صغيرة من لماكلة. هادوك لي كانو قادرين ماديا كانو كيقلبو يتدفنو ف دلمون. تضحية بشرية تلاقات ف حفر لموت ف مقبرة اور لملكية فين لملكة بوابي رافقوها ف لموت لخدام ديالها. لفلاحة و صيد. لمعلومات كثر: الزراعة ف بلاد الرافدين لسومريين تبناو اسلوب حياة فلاحي يمكن بكري ف جوايه ج. #تحويل –4500 ق. م. لمنطقة بينات عدد من لتقنيات لفلاحية لاساسية، منها ري منضم، زراعة مكتفة للارض على نطاق واسع، زراعة احادية لي فيها ستعمال لمحرات، و ستعمال قوة عاملة متخصصة ف لفلاحة تحت سيطرة بيروقراطية. لضرورة لادارة حسابات لمعبد مع هاد لتنضيم ادت لتطور لكتابة (جوايه 3500 ق. م). ف فترة اوروك السومرية لمبكرة، لرموز لتصويرية لبدائية كتوحي بلي غنم، ماعز، ماشية، و خنزير كانو مدجنين. كانو كيستعملو تور كحيوانات لحمل الرئيسية ديالهم و حمار ولا خيليات كوسيلة نقل رئيسية ديالهم و "لباس صوفي و زرابي كانو كيتصايبو من صوفة ولا شعر لحيوانات. … حدا لدار كانت كاينة حديقة مسورة مزروعة ب شجر و نباتات خرى؛ لقمح و يمكن حبوب خرى كانت كتزرع ف لحقول، و "شادوف" كان ديجا كيستعمل لغرض لري. لنباتات كانت كتزرع حتى ف لاواني ولا لڤازات. " لسومريين كانو من اوائل لمجتمعات لي معروف عليها بلي كتشرب بيرة. لحبوب كانت متوفرة بزاف و كانت هي لمكون الرئيسي ف لشراب ديالهم لول. كانو كيصنعو انواع متعددة ديال لبيرة لي فيها لقمح، لشعير، و بيرة ديال لحبوب لمخلطة. صناعة لبيرة كانت مهمة بزاف عند السومريين. تدكرات ف ملحمة ݣيلݣاميش ملي انكيدو تعرف على لماكلة و لبيرة ديال شعب ݣيلݣاميش: "شرب لبيرة، كيفما هي عادة لارض… شرب لبيرة-سبعة ديال لقراعي! و ولا فرحان و غنى بالفرحة! " لسومريين كانو كيمارسو تقنيات ري مشابهة لهاديك لي كانت كتستعمل ف مصر. لعالم لانتروبولوجيا لميريكاني روبرت ماكورميك ادامز كيقول بلي تطور لري كان مرتابط ب لتمدون، و بلي 89% من لسكان كانو عايشين ف لمدون. كانو كيزرعو لشعير، حمص، عدس، لقمح، تمر، بصل، توم، خس، كرات و خردل. السومريين كانو كيصيدو بزاف د لحوت و كيصيدو طير و غزال. لفلاحة السومرية كانت كتعتامد بزاف على ري. لري كان كيدار باستعمال "شادوف"، قناة، قنوات، سدود، هدار، و خزانات. لفيضانات لعنيفة لمتكررة ديال دجلة، و اقل، ديال لفرات، كانت كتعني بلي لقنوات كانت كتحتاج لاصلاح متكرر و ازالة مستامرة لطمي، و علامات لمسح و حجرات لحدود كانت محتاجة تعاود تحط باستمرار. لحكومة كانت كتفرض على لافراد يخدمو على لقنوات ف سخرة، وخا لاغنياء كانو يقدرو يعفيو راسهم. كيفما معروف من "روزنامة الفلاح السومري"، من بعد موسم لفيضان و من بعد اعتدال ربيعي و عيد "اكيتو" ولا عيد راس لعام، باستعمال لقنوات، لفلاحة كانو كيغرقو لحقول ديالهم بالما و من بعد كيصرفوه. من بعد كانو كيخليو لتيران يعفسو لارض و يقتلو لعشب لضار. من بعد كانو كيجرو لحقول بلمعاول. من بعدما كتنشف، كانو كيحرتو، كيمشطو، و كيجرفو لارض تلاتة د لمرات، و كيفتتوها بمعول، قبلما يزرعو زريعة. للاسف، لمعدل لمرتفع ديال لتبخر ادى لزيادة تدريجية ف ملوحة لحقول. مع فترة اور لتالتة، لفلاحة تحولو من لقمح للشعير لي كيتحمل لملوحة كتر كمحصول رئيسي ليهم. لسومريين كانو كيحصدو ف لربيع ف فرق من تلاتة ديال لاشخاص فيهم حاصد، رابط، و هاز لحزم. لفلاحة كانو كيستعملو عربات درس، مجرورة بتيران، باش يفرقو ريوس لحبوب على سقان و من بعد كيستعملو مزالج لدرس باش يفصلو لحبة. من بعد كانو كيدريو لخليط ديال لحبوب/تبن. فن. لسومريين كانو فنانين كبار. لقطع لاترية السومرية كتبين تفاصيل و زخرفة كبيرة، مع احجار شبه كريمة زوينة مستوردة من بلدان خرى، بحال لازورد، رخام، و ديوريت، و معادن تمينة بحال دهب لمطروق، لي كانت مدمجة ف لتصميم. حيت لحجر كان نادر كان كيتحتفض بيه للنحت. لاكتر مادة منتشرة ف سومر كانت هي طين، و نتيجة لهادشي بزاف ديال لحوايج السومرية مصايبة من طين. لمعادن بحال دهب، لفضة، نحاس، و لبرونز، مع لاصداف و لاحجار لكريمة، كانو كيستعملو لاجود لمنحوتات و تطعيمات. لحجر صغير من ݣاع لانواع، بما فيه لحجر لغالي كتر بحال لازورد، لمرمر، و لسربنتين، كانو كيستعملو للاختام لاسطوانية. بعض من اشهر لتحف هي قيتارات اور، لي كتعتابر اقدم الة وترية باقية فلعالم. تكشفات من عند ليونارد وولي ملي تحفرات مقبرة اور الملكية ما بين 1922 و 1934. عمارة. سهل دجلة-لفرات كان ناقصو لمعادن و شجر. لبنايات السومرية كانت مصايبة من طوب لبن مسطح-محدب، ما ملصقش بلملاط ولا اسمنت. لبنايات ديال طوب لبن مع لوقت كتدهور، داكشي علاش كانت كتهدم بشكل دوري، و كتسوى، و كتعاود تبنى ف نفس لبلاصة. هاد لمعاودة د لبني لمستامرة طلعات مستوى لمدون تدريجيا، لي ولات هكاك عالية على السهل لي داير بيها. لكديات لي نتجات على هادشي، لي معروفة ب التلول، كاينة ف كامل الشرق لادنى لقديم. على حساب ارتشيبالد سايس، لرموز لتصويرية لبدائية ديال لعصر لسومري لمبكر (يعني اوروك) كتوحي بلي "لحجر كان قليل، ولكن كان ديجا كيتقطع لبلوكات و اختام. طوب كان هو مادة لبني لعادة، و بيه تبنات لمدون، لحصون، لمعابد و لديور. لمدينة كانت مزودة بابراج و كانت واقفة على منصة صناعية؛ لدار حتى هي كان عندها مضهر كيشبه للبرج. كانت مزودة بباب كيدور على مفصلة، و كان كيتحل بنوع من لمفتاح؛ باب لمدينة كان على نطاق اكبر، و كيبان بلي كان مزدوج. حجرات لاساس—اولا بالاحرى طوب—ديال دار كانو كيتقدسو بشي حوايج كانت كتحط تحت منهم. " اكتر لبنايات السومرية اتارة للاعجاب و شهرة هي لزقورات، لي هي منصات كبيرة مطبقة كانت كتحمل لمعابد. لاختام لاسطوانية السومرية حتى هي كتبين ديور مبنية من لقصب ماكتختالفش على هاديك لي بناوها عرب الاهوار ديال جنوب لعراق حتى لوقت قريب بحال 400 ميلادي. السومريين طورو حتى لقوس، لي خلاهم يطورو نوع قوي من لقبة. كانو كيبنيوه ب لبني و الربط ديال عدة اقواس. لمعابد و لقصور السومرية ستعملات مواد و تقنيات اكتر تطور، بحال دعامة، تجويفات، انصاف عمود، و مسامر طينية. لماط. لسومريين طورو نضام معقد ديال علم القياس جوايه 4000 ق. م. هاد لعلم لقياس لمتطور نتج عليه لخلق ديال لحساب، لهندسة، و لجبر. من جوايه 2600 ق. م و لفوق، السومريين كتبو جداول لضرب على الواح طينية و تعاملو مع تمارين هندسية و مسائل لقسمة. اقدم اتار ديال لارقام لبابلية حتى هي كترجع لهاد لفترة. لفترة جوايه 2700–2300 ق. م شافت اول ضهور لمعداد، و طابلو ديال لاعمدة لمتتالية لي حددت الرتب لمتتالية ديال نضام لارقام لستيني ديالهم. السومريين كانو هوما اللولين لي ستعملو نضام ارقام ب قيمة مكانية. كاينة حتى ادلة قصصية على بلي السومريين يمكن ستعملو نوع من لمسطرة لحاسبة ف لحسابات لفلكية. كانو هوما لولين لي لقاو لمساحة ديال متلت و لحجم ديال مكعب. لاقتصاد و تجارة. لاكتشافات ديال سبج من بلايص بعيدة ف الاناضول و لازورد من بدخشان ف شمال شرق افغانستان، و خرز من دلمون (دابا البحرين)، و عدة اختام منقوشة بلكتابة لسندية ديال حضارة وادي السند كتوحي بريزو تجارية قديمة واسعة بزاف ممركزة على لخليج لفارسي. متلا، لواردات لاور كانت كتجي من بزاف ديال لبلايص فلعالم. خصوصا، لمعادن من ݣاع لانواع كان خاصها تستورد. "ملحمة ݣيلݣاميش" كتشير للتجارة مع بلدان بعيدة لسلع، بحال لعود، لي كانت قليلة ف بلاد لرافدين. خصوصا، لارز من لبنان كان عندو قيمة كبيرة. ملي تلاقات ريزينة ف لقبر ديال لملكة بوابي ف اور، هادشي كيبين بلي كانت كتجاب من بلايص بعيدة بحال موزمبيق. لسومريين ستعملو لعبيد، واخا ما كانوش جزء رئيسي من لاقتصاد. لعيالات لعبيد كانو كيخدمو فلنسيج، لعصر، طحان، و لحمل. #تحويل لخزافة السومريين كانو كيزوقو لقلايل بصبايغ ديال زيت لارز. لخزافة كانو كيستعملو متقاب قوسي باش يشعلو لعافية لي محتاجة لطياب ديال لفخار. لبنايا و صوايغية السومريين كانو كيعرفو و كيستعملو مرمر (كالسيت)، عاج، حديد، دهب، فضة، عقيق حمر، و لازورد. تجارة مع وادي سند. لادلة على لواردات من سند لاور كاينة من جوايه 2350 ق. م. حوايج مختالفة مصايبة بانواع ديال لاصداف لي كتميز ساحل سند، خصوصا "Turbinella pyrum" و "Pleuroploca trapezium"، تلاقات ف لمواقع لاركيولوجية ديال بلاد لرافدين لي كترجع لجوايه 2500–2000 ق. م. خرز عقيق حمر من سند تلاقا ف لمقابر السومرية ديال اور، مقبرة اور الملكية، لي كترجع ل 2600–2450. بصفة خاصة، خرز لعقيق بتصميم منقوش ب لبيض كان غالبا مستورد من وادي سند، و مصايب بتقنية نقش ب لحامض لي طوروها لهرابيون. لازورد كان كيستورد بكمية كبيرة من عند مصر، و كان ديجا كيستعمل ف بزاف د لمقابر ديال فترة نقادة التانية (جوايه 3200 ق. م). لازورد كان غالبا جاي من شمال افغانستان، حيت ما معروفاش مصادر خرى، و كان خاصو يتنقل عبر هضبة ايران لبلاد لرافدين، و من بعد لمصر. بزاف ديال لاختام لسندية بلكتابة لهرابية تلاقات حتى هي ف بلاد لرافدين، خصوصا ف اور، بابل و كيش. كوديا، حاكم لامبراطورية السومرية لجديدة ف لجش، تسجل بلي استورد "عقيق شفاف" من ملوحا، لي كيتعتقد عموما بلي منطقة وادي سند. نقوش مختالفة كتشير حتى لوجود تجار و مترجمين ديال ملوحا ف بلاد لرافدين. جوايه عشرين ختم تلاقا من لمواقع لاكادية و اور لتالتة، لي عندهم علاقات مع هرابا و غالبا كيستعملو رموز ولا كتابة هرابية. حضارة وادي سند زدهرات فقط ف شكلها لاكتر تطور ما بين 2400 و 1800 ق. م، ولكن ف وقت هاد لتبادلات، كانت كيان اكبر بكتير من لحضارة لميزوپوطامية، و كانت كتغطي مساحة ديال 1. 2 مليون كيلومتر مربع بالاف لمستوطنات، مقارنة بمساحة ديال جوايه 65. 000 كيلومتر مربع فقط للمنطقة لمحتلة من بلاد لرافدين، بينما اكبر لمدون كانت متشابهة ف لحجم بجوايه 30–40، 000 ساكن. لفلوس و لكريدي. لمؤسسات لكبار كانت كتسجل لحسابات ديالها بالشعير و لفضة، و غالبا كان بيناتهم سعر صرف تابت. لالتزامات و لقروض و لاتمنة بصفة عامة كانت عادة مقومة بوحدة منهم. بزاف ديال لمعاملات كانت فيها لديون، متلا، سلع كان كيعطيها لمعبد للتجار و لبيرة كانت كتقدمها "عيالات لبير" كسلف. لكريدي لتجاري و لقروض لفلاحية لاستهلاكية كانو هوما لانواع الرئيسية ديال لقروض. لكريدي لتجاري كان غالبا كيتعطى من لمعابد باش يتمولو لحملات لتجارية و كان مقوم ب لفضة. نسبة لفائدة تحددات ف 1/60 ف لشهر (واحد شيكل لكل مينا) شي وقت قبل 2000 ق. م و بقات ف داك لمستوى لواحد الفين عام علاين. لقروض لريفية كانت كتنشا عادة كنتيجة لالتزامات ما تخلصاتش لمؤسسة (بحال شي معبد)، ف هاد لحالة لمعطلات كانت كتعتابر سلف للمدين. كانت مقومة ب لشعير ولا محاصيل خرى و نسبة لفائدة كانت عادة عالية بزاف كتر من ديال لقروض لتجارية و كانت تقدر توصل ل 1/3 حتى ل 1/2 من لاصل ديال لقرض. مرة مرة، لحكام كانو كيوقعو مراسيم "صفحة جديدة" لي كانت كتلغي ݣاع لديون لريفية (ولكن ماشي لتجارية) و كتخلي لخدام لمقيدين يرجعو لديورهم. عادة، لحكام كانو كيديروها ف بداية اول عام كامل من لحكم ديالهم، ولكن كانت تقدر تعلن حتى ف اوقات لصراع لعسكري ولا فشل لمحصول. اول وحدين معروفين داروهم انميتينا و اوروكاجينا ديال لجش ف 2400–2350 ق. م. على حساب هودسون، لهدف من هاد لمراسيم كان هو منع لديون من بلي تكتر لدرجة تهدد لقوة لمحاربة، و هادشي كان يقدر يوقع الا لفلاحة خسرو لارض ديال لمعيشة ديالهم ولا ولاو خدام مقيدين بسباب عدم لقدرة على تسديد لديون ديالهم. لعسكر. لحروب لي كانت علاين ديما بين دويلات لمدون السومرية لواحد 2000 عام عاونات باش تطور تكنولوجيا و تقنيات لعسكرية ديال سومر لمستوى عالي. اول حرب تسجلات بشي تفصيل كانت بين لجش و اوما ف جوايه 2450 ق. م على لوحة كتسمى لوحة النسور. كتبين لملك ديال لجش كيقود جيش سومري كيتكون ف غالبيتو من مشاة. لمشاة كانو هازين رماح، لابسين خودات ديال نحاس، و هازين دروع مستطيلة. لرمّاحة كيبانو مصطفين فشي حاجة كتشبه لتشكيل لكتيبة، لي كيحتاج لتدريب و نضام؛ هادشي كيعني بلي السومريين يمكن كانو كيستعملو عساكريا محترفين. لعسكر لسومري كان كيستعمل عربات مجرورة بلاخادر. هاد لعربات لمبكرة كانت فعاليتها ف لمعركة اقل من لتصاميم لي جات من بعد، و شي وحدين قتارحو بلي هاد لعربات كانت كتخدم اساسا كوسيلة نقل، وخا طاقم كان هاز فؤوس لمعركة و رماح طويلة. لعربة السومرية كانت عبارة على جهاز بربعة ولا جوج رويض خدام فيه طاقم من جوج و مجرور بربعة ديال لاخادر. لعربة كانت مكونة من سلة منسوجة و رويض كان عندهم تصميم صلب من تلاتة ديال لقطع. لمدون السومرية كانت محوطة باسوار دفاعية. السومريين كانو كيديرو حصار بين لمدون ديالهم، ولكن لحيطان ديال طوب لبن كانت قادرة تردع بعض لاعداء. تكنولوجيا. امتلة ديال تكنولوجيا السومرية كتضمن: لرويضة، لكتابة لمسمارية، حساب و لهندسة، انضمة لري، بواخر سومرية، تقويم شمسي-قمري، برونز، جلد، مناشر، ازاميل، مطارق، متاقب، لجام، مسامر، دبابيس، خواتم، معاول، فؤوس، مواس، ريوس لرماح، ريوس لسهام، سيوف، لصقة، خناجر، قرب، شكاير، سروج، درع، جعبات، عربات لحرب، غماد، بوطات، صنادل، حراب و بيرة. لسومريين كان عندهم تلاتة ديال لانواع رئيسية ديال لبواخر: لارت. لادلة على لمركبات لي فيها رويض بانت ف نص لالفية الرابعة ق. م، علاين ف نفس لوقت ف بلاد لرافدين، شمال لقوقاز (حضارة مايكوب) و وسط اوروپا. لرويضة ف لول خدات شكل ديال رويضة لخزاف. لمفهوم لجديد ادى لمركبات برويض و طواحين. لكتابة لمسمارية ديال السومريين هي اقدم (اولا تانية اقدم من بعد لهيروغليفية لمصرية) لي تفكات (لمكانة ديال نقوش اقدم بحال رموز جياهو و الواح تارتاريا عليها جدل). السومريين كانو من بين اول لعولاما لفلك، و رسمو لنجوم ف مجموعات ديال لكوكبات، بزاف منها بقى فدوّارة لبروج و تعرفو عليها حتى ليونانيين لقدام. #تحويل كانو حتى على علم بلكواكب لخمسة لي ساهل تشوفهم ب لعين لمجردة. خترعو و طورو لحساب باستعمال عدة انضمة ارقام مختالفة منها نضام اساس مختلط باساس 10 و اساس 6 متبادلين. هاد لنضام لستيني ولا هو نضام لارقام لمعياري ف سومر و بابل. يقدر يكونو خترعو تشكيلات عسكرية و دخلو لتقسيمات لاساسية بين مشاة، فرسان، و رماة. طورو اول انضمة قانونية و ادارية مقننة معروفة، كاملة بمحاكم، حبوسات، و سجلات حكومية. اول دويلات-مدون بصح بانت ف سومر، علاين ف نفس لوقت مع كيانات مشابهة ف لي هي دابا سوريا و لبنان. عدة قرون من بعد ختراع لكتابة لمسمارية، ستعمال لكتابة توسع كتر من شهادات لديون/لخلاص و قوائم لمخزون باش يتطبق لمرة اللولة، جوايه 2600 ق. م، على رسايل و توصيل لبريد، تاريخ، اسطورة، لماط، سجلات فلكية، و مجالات خرى. ب لتزامن مع انتشار لكتابة، تاسسات اول لمدارس لرسمية، عادة تحت رعاية لمعبد الرئيسي ديال دويلة-لمدينة. مصادر. زيد قرا. (paperback).